"Нарадзілася я 7 студзеня 1985 году ў Менску ("першакрасавіцкі жарт у якасьці падарунка на Каляды"). У дзяцінстве пасьпела пазаймацца мастацкай гімнастыкай, плаваньнем, нейкімі ўсходнімі адзінаборствамі (праўда, зусім нядоўга). Як апафэоз — чатыры гады ў прафэсійным ансамблі эстраднага танцу. А на музыку бацькі неяк і забыліся. У сувязі з чым сьпявала сама: пад рып радыёпрыймача, "Рождественские встречи Аллы Пугачевой" і г. д. Эстэтыкі прагнула ня толькі душа, але і галава. Таму ў 2002-м паступіла ў БДУ на факультэт журналістыкі. Да гэтай пары актыўна супрацоўнічала з газэтамі "Народная воля", БДГ, "Белорусская молодежная"… У "Музыкальную газету" прыйшла ўвесну 2004-га. Жыцьцё ў журналістыцы не зашкодзіла жыцьцю ў музыцы. Абодва існавалі паралельна. Адзін з апошніх падарункаў лёсу і настойлівасьці характару — "пранікненьне" ў zygimont VAZA (непатопны айсбэрг беларускага року)…"